
ЕКСПЕРИМЕНТЪТ, епизод 03

Чарли
Тошко
Астрид
Лиза
Питър
Стенли
Нина
Лиза
Уолтър
Стефан
Мъж
Тошко
Бройлс 
Тошко
Зиглър 
Тошко
Мъж 2
няма
Грант
Стенли
Оператор 
Тошко
Мъж 3 
Тошко
Мъж 4 
Стефан
Учен 
Тошко
________________________________________________________
Рой
Отче, имам голям грях. От три месеца не съм се изповядвал. 
Свещеник
Слушам те, синко.

Рой
На…Наистина ли Бог може да ни говори, отче?

Свещеник
Разбира се. Бог говори на всички, които искат да го слушат.

Рой
Ами дяволът?

Свещеник
Искаш ли да изповядаш нещо, синко?

Рой
Аз съм добър човек, отче. Аз…, аз се опитвам да съм добър, но виждам… разни неща. V Виждам разни неща. Не знам защо дяволът е избрал точно мен, но всичко се повтаря пак. V Всичко се повтаря и ме е страх!
Свещеник
От какво те е страх?

Рой
От това, което ще се случи в автобуса. V Не искам да го виждам! Моля те! Не искам да го виждам!

Свещеник
Синко, да не си убил някого? V Синко! Синко, върни се! Рой, знам, че си ти! V
Полицай
Хей, приятелю, какъв е проблемът? … Мили Боже!

Надпис
ЕКСПЕРИМЕНТЪТ
Надпис
ПО ИДЕЯ НА: ДЖЕЙ ДЖЕЙ ЕЙБРАМС, АЛЕКС КЪРЦМАН и РОБЕРТО ОРЧИ

Надпис
ГРОБИЩЕ „МАУНТ БРАЙЪР”
Свещеник 2
Душите на праведните са в Божиите ръце и мъка не ще ги докосне. В очите на неразумните те минаваха за умрели, и краят им се считаше за погибел, и заминаването им от нас – унищожение, но те пребъдват в мир. V
Чарли
Добре направи, Ливи. Постъпи правилно.
Оливия
Да. Той предаде родината си, изнасяйки секретна информация, а ние го правим герой.

Чарли
Знам. Недей. Бюрото и без това е с накърнена репутация. Не ни трябват още скандали. Ти оцеля. Всичко свърши.

Оливия
Видя ли майката на Джон? Тя не свали поглед от мен.

Чарли
Така ли?

Оливия
Да. Все едно ме обвиняваше за смъртта му. Сякаш аз съм причината.

Чарли
Тя знае само, че синът й е герой, загинал в служба на родината.

Оливия
Герой. Той ме използва, Чарли. А ми каза, че ме обича.
Чарли
Исках да ти го спестя, но и на мен е казвал, че ме обича.

Бройлс
Агент Дънам. Агент Франсис. Трябва да дойдеш с мен.

Оливия
Благодаря ти. V
Питър
Носиш си подсладител?

Уолтър
Я стига! Това ми е лекарството.

Питър
Нали не пиеш лекарства, Уолтър.

Уолтър
Напротив – пия. Правя си го в лабораторията.

Питър
Дано да се шегуваш. Сам се лекуваш. С домашно-приготвени лекарства.

Уолтър
Комбинация от декстрометорфан, клоназепам и малко флуоксетин.

Питър
Това са психотворни, Уолтър. И трите.
Уолтър
Разбира се. Нали това е целта. Бях в лудницата през последните 17 години. Излязъл съм напълно от ритъм.

Питър
Хубаво. Изчакай така, ако обичаш.

Уолтър
Ами ако ми се доходи до тоалетна?

Питър
Ще стискаш. Веднага се връщам. V
Жена
Ало?

Мъж
Хей! Какво правите?

Питър
Мислиш си, че няма да те видя ли?
Мъж
Трябваше да се обадиш, преди да си дойдеш.

Питър
Ако кажеш на някого, че съм тук, най-напред с тебе ще се разправям.

Уолтър
Бръмчеше нещо, но го спрях. Имаше нещо важно. Да! Палачинките ще ям със сладко от боровинки.

Питър
Чудесно, Уолтър. Някой звъня ли по телефона?

Уолтър
Това беше важното. За някакъв автобус.

Бройлс
Инцидентът е станал е 8:14 сутринта. Първо са помислили, че е биотерористична атака. Нещо като копие на инцидента със зарин в токийското метро през 95-та, но се оказа, че атаката няма биологичен характер. Зараза няма.
Питър
А ти каза, че нямало добри новини.

Бройлс
Секунда. Пристига екип, който ще откара автобуса на сигурно място. Искам да увеличите периметъра извън тунела с още петдесет метра.

Уолтър
Ужасна гледка. Като комари в капана на кехлибарена смола.

Оливия
Ако наистина е било някаква вид атака, защо не са използвали нещо конвенционално – пластичен експлозив например? Или бомба самоделка. 

Питър
За реклама. … Искали са да привлекат внимание. И успяха.

Бройлс
Може би не е терористична атака, а нещо много по-голямо.

Оливия
Какво например?

Бройлс
Ако знаех, нямаше да ви извикам.

Уолтър
Предполагам, че са използвали някакъв газ, който се е втвърдил впоследствие. Искам да го изследвам в лабораторията. Може ли?
Оливия
Трябва да съберем личните им вещи, за да ги идентифицираме и… информираме близките им. V
Зиглър
Не е тук.

Мъж 2
(говори на неразбираем език, вероятно латински, който не е преведен на английски) (Б. пр.) V V
Колежка
Рой? Какво е това?

Рой
Не знам. 
Надпис
УНИВЕРСИТЕТ ‘ХАРВАРД’
Питър
Разбра ли какво е?

Уолтър
Хитро. Много хитро. Разбрах само, че започва като аерозол на силиконова основа, който се втвърдява някак. … Можеш да ми помогнеш. С удоволствие бих слушал Бах – „Меса в си минор”. Ще ми я изсвириш ли? Сигурен съм, че младата госпожица ще ни намери пиано.
Питър
Младата госпожица е агент на ФБР, Уолтър. Казва се Астрид, а ти за стотен път й забравяш името, така че никакво пиано няма да търсим.

Уолтър
Ти и като малък не искаше да свириш. Липса на постоянство, синко – това ти беше проблемът. Затова още нямаш своя професия.

Питър
Май трябваше да тръгна по твоя път, защото трудът ти очевидно донесе много радост на света.

Уолтър
Кой беше той, Питър?

Питър
Моля?

Уолтър
Мъжът в ресторанта. Проблеми ли имаш?

Питър
Не… Нищо особено. Сваляше сервитьорката. Казах му да престане.
Уолтър
Разбирам. V
Оливия
Извинявайте, може ли да вземете тази камера? Искам да сравниш всички пътници на видеото с жертвите. Ако извадим късмет, може би ще открием кой… Спри! Върни малко! Приближи до тази жена.

Чарли
Какво има?

Оливия
Раницата! Раницата не е вече у жертвата! Някой виждал ли е синя раница сред другите лични вещи?

Чарли
Някой е откраднал раницата и е слязъл от автобуса преди инцидента?

Оливия
Е? Коя е тя?

Колежка 2
Евелина Мендоса. Федерален служител. 
Оливия
Къде работи? Боже! В Управлението за борба с наркотиците! Една от жертвите в автобуса, чиято раница е открадната е федерален агент под прикритие. Имала е инструктор – Грант Дейвидсън. Искам да го разпитам.

Грант
Извинете, че не ви помогнах по телефона. Нямах разрешението на шефовете да говоря за Евелина.
Бройлс
Нашите съболезнования. От досието й се вижда, че е била отличен служител.

Грант
Така е.

Оливия
Разкажете ни за случая, по който тя работеше?

Грант
Преди три месеца й бе поставена задачата да се инфилтрира сред членовете на никарагуански картел, които наблюдаваме повече от година. Тя ми се обади и каза, че иска да я изтеглим. Беше изплашена. Каза също, че чула членове на картела да говорят нещо за „Схемата”. Казах й, че не съм чувал за нея и си уговорихме среща, но тя не се появи.

Бройлс
По всичко личи, че нападателите днес са се интересували от личните й вещи. Имате ли представа какво може да са търсили?

Грант
Бих искал да мога да помогна.
Бройлс
Помогнахте ни, агент Дейвидсън. Благодаря.

Грант
Помолиха ме да идентифицирам тялото й. Надявам се това не е проблем.

Оливия
Обадихте ли се на семейството й?

Грант
Тя… има брат, с когото не разговаря. Не предполагах, че ще бъде толкова тежко.

Оливия
Не се притеснявайте. Знам какво е да загубиш човек, с когото си работил.

Грант
Аз… искам да се сбогувам с нея.

Оливия
Разбира се. V Нужно ли е да питам?

Астрид
Музиката му помага да мисли. Има ефект. Щом Питър започна да свири, той грейна. Успя да произведе материала от местопрестъплението.
Питър
Здравей.

Оливия
Разбрах, че свириш на пиано.

Астрид
Не само свири, ами е много добър. Трябва да го чуеш!

Питър
Може би някой друг път.

Уолтър
Оливия, ще се зарадваш да чуеш, че открихме газа, използван в автобуса. Втвърдил се е при реакция с азота в атмосферата и мигновено е обездвижил и задушил пътниците.
Оливия
Кой би могъл да знае как да произведе нещо такова?

Питър
Познай от първия път.
Оливия
„Масив Дайнамик”!

Астрид 
Три химически компании в САЩ произвеждат тези вещества. И трите са под чадъра на „Масив Дайнамик”.

Оливия
Чарли? Какво става?

Чарли
Открихме нещо. Мисля, че трябва да го видиш. Свещеникът от катедралата ни се обади. Каза, че мъжът, живеещ на този адрес му споменал за подобен инцидент с автобус преди време.
Оливия
Какво знаем за него?

Чарли
Казва се Рой Макомб. Със средно образование. Няма криминално досие. От няколко месеца работи като чиновник в счетоводна фирма. Изпратих хора да го доведат.

Оливия
Не ми прилича на масов убиец.

Чарли
Не. И аз така си помислих.
Оливия
Какво?

Чарли
Това са рисунки на редица инциденти, нещастни случаи и бедствия, станали през изминалата година. V Обърни внимание, че всички са рисувани преди датата на произшествието.

Оливия
Това полетът от Хамбург ли е? V
Питър
Този мъж е обрисувал полет 627, самоубийствата в Балтимор и срутването на моста в Бирмингам. Очевидно е умствено неуравновесен, но смяташ ли, че може да е замесен във всичко това?

Бройлс
Не. Изобщо. Но това не намалява желанието ми да разбера откъде има тази информация. Някои от инцидентите не са ставали достояние на обществеността, а всяка една от рисунките му е правена преди съответния инцидент.

Чарли
Господин Макомб, аз съм специален агент Чарли Франсис от ФБР. Искам да ви кажа, че към вас не са повдигнати никакви обвинения. Само ще ви зададем няколко въпроса. Може ли?
Рой
Да… Добре. Разбира се… Казвайте ми Рой.

Чарли
Добре, Рой. Да започнем с тази рисунка.

Оливия
Материалът, използван срещу пътниците в автобуса се състои от четиринадесет различни химични съединения. Три от тях се произвеждат от филиали на компанията ви.

Нина
Добре сте се подготвили. Произвеждаме ги за лаборатории от цял свят. Може да са били откраднати.
Оливия
Ще ми е нужен списък на лабораториите.

Нина
Разбира се. Каквото пожелаете. Благодаря. Желаете ли още нещо?

Оливия
Когато се запознахме, вие казахте, че науката и технологиите се развиват с такава скорост, че, цитирам, „стават неконтролируеми”.

Нина
Точно така се изразих.

Оливия
До момента всички технологии, с които съм се сблъсквала, са контролирани от „Масив Дайнамик”. Всеки случай, който разследвам, е свързан с вашата компания.
Нина
Направили сте погрешно заключение. „Масив Дайнамик” е толкова… „масивна” компания, че е нормално всяка технологична новост да е свързана с нея. Бих могла да кажа същото и за вас, нали? Вие разследвате тези случаи от съвсем скоро. Поне три от тях се случиха във вашия собствен двор. Бих могла да предположа, че вие имате лична вина за тях. … Надявам се, че това ще ви помогне да разберете кой стои зад тези атаки.

Оливия
Атаки?

Нина
Явно Бройлс не ви е казал. Същата технология е била използвана веднъж в Прага, макар и с по-малко жертви. Освен това, ако имахте достъп до документацията по случая, щяхте да знаете, че сме предали цялата информация на правителството.

Оливия
Благодаря ви за информацията. V
Чарли
А тази? И това ли ще случи, Рой?

Рой
Вижте…, знам…, че звучи налудничаво. Аз наистина мисля, че съм полудял…, но където и да се намирам – вкъщи или на работа – изведнъж го усещам… Не знам как да го опиша. Някакво странно чувство и единственият начин да се отърва от него е… да… да нарисувам какво виждам. Или да го построя. Понякога и това помага.
Чарли
Откога имаш тези усещания?
Рой
Хъм… Може би от девет месеца.

Бройлс
Девет месеца. Рой е започнал е да ги усеща, когато ние разбрахме за „Схемата”.
Питър
Какво имаш предвид?

Бройлс
Не съм напълно сигурен, но не смятам, че той лъже.

Питър
Не лъже. Смятам себе си за доста добър играч на покер, за което е нужна способността да предугаждаш ходовете на противника, за да разбереш кога блъфира. Рой не блъфира. Не знам как се обяснява всичко това, но той искрено вярва в думите си.

Бройлс
В такъв случай как мислиш? Откъде е научил за инцидентите?

Питър
Не знам.

Оливия
Здравейте. Току-що видях Чарли. Той ми каза…

Уолтър
(прек.) Според един стар принцип от множество теории трябва да се избере най-простата.
Бройлс
Какво значи това?

Уолтър
Че Рой е медиум. Теоретично е напълно възможно.

Оливия
Значи смяташ, че Рой чете мислите на другите.

Уолтър
(прек.) Смятам, че Рой не може да контролира способностите си, а е свързан психически с някого или по-малко вероятното с група от хора, отговорни за тези събития. Възможно е да е някой, който говори за тях. Може това да сте вие, агент Бройлс.

Бройлс
Простете, д-р Бишъп, но макар и да съм непредубеден човек, не мога да приема, че Рой може да чува мислите на околните.
Уолтър
Да, аз също. И точно затова искам да го докажа.

Питър
Започва се.

Бройлс
И как ще го направите?

Уолтър
Трябва ли да запазя живота му?

Оливия
Би било най-добре. V Може ли да… поговорим?
Бройлс
Казвай.

Оливия
Нина Шарп ми каза днес, че веществото от автобуса е използвано и преди.

Бройлс
Обикновено съм доста скептичен към казаното от Нина, но този път тя е права.

Оливия
Какво става? Не ми се дава достъп до информация по случая, който разследвам?

Бройлс
Агент Дънам, ако понякога премълчавам някои неща, значи има причина. Това, с което понастоящем се занимаваме с теб двамата изисква, да речем, известни бюрократични маневри, за да избегнем политическия  натиск, което означава, че го правя заради собствената ти безопасност.

Оливия
При цялото ми уважение… това не ме устройва. Имам солидна подготовка – освобождаване на заложници, терористични атаки, терористи-самоубийци, химически атаки, но нещата, които видях, откакто работим заедно… Щом искаш да участвам, трябва да знам какво да очаквам.
Бройлс
Ще разбереш, когато си готова. Дотогава ще трябва да ми имаш доверие. V
Питър
И какво точно търсим?

Уолтър
Ако хипотезата ми се окаже вярна, тоест ако Рой може да чете мислите на друг човек, това ще се отрази на уредите.

Питър
И ще разберем чии са тези мисли?
Уолтър
Това е невъзможно е, но поне ще ги засечем. V Великолепна машина! Може ли да видим осовите изображения.

Оператор
Показателите му се покачват рязко.
Питър
Какво става?

Уолтър
Нямам представа, но много искам да разбера.

Рой
Не… нещо не е наред!

Питър
Изключете го! Бързо! … Добре ли си?

Рой
Не знам… Добре съм. Какво стана?

Уолтър
Имаш нещо в кръвта. Някакво магнитно вещество. Вероятно паразит.

Рой
Какво говори той? Нищо не разбирам!

Питър
Тази машина е един огромен магнит, а ти имаш метал в кръвта. Изключихме я, защото щеше да разкъса тялото ти.
Уолтър
(прек.) И да оплеска всичко.

Астрид
Защо има метал в кръвта му? Това нормално ли е? V Значи искате да видите всичко от 89-та?

Уолтър
Не! По-скоро от 79-та.

Питър
Страхотно! Последно?

Уолтър
Чакайте! … Бях прав! Работил съм с Бели по този проблем!

Астрид
Бели?

Питър
Да. Уилям Бел, основателят на „Масив Дайнамик” и един от най-богатите хора на планетата. Имали са лаборатория.

Уолтър
Да, така беше. Двамата изказахме предположението, че съществуват вълни, съвсем различни от откритите дотогава. Вълни, чрез които се предава информация от човек на човек. Разбира се правителството беше силно заинтригувано. Идеята беше гениална. Беше само теория, но си струваше. Искаха да използват мрежата, за да изпращат най-секретната си информация.
Питър
Никое друго правителство не е знаело за тези вълни. Не са могли да подслушват.

Уолтър
Да! Нарекоха я „Тайната мрежа”, но поискаха от нас да я доразвием, а именно да разработим метод, чрез който информацията се предава директно от човек на човек. Аз реших, че бихме могли да вкараме в мозъка органометалическо вещество на основата на иридия.
Питър
Не може да бъде!

Уолтър
Какво?

Питър
Рой Макомб е участвал в опитите!

Уолтър
Ами да! Да! Това обяснява всичко!

Питър
Така ли? Това обяснява защо Рой щеше да умре днес! Защото си инжектирал нещо в главата му преди 20 години!

Уолтър
Не! Инжектирал съм му съвсем незначителна доза. С времето веществото се е разнесло и се е натрупало в кръвоносната му система. Може би вследствие на неправилна диета.

Питър
Бил е ученик в гимназията! Направи ли си труда да му кажеш какво точно правиш?

Уолтър
Какъв таен експеримент щеше да бъде, ако му бях казал? 

Оливия
Какво става? Как е Рой Макомб?

Питър
Добре е, но не благодарение на баща ми, който иска да го превърне в живо уоки-токи!

Уолтър
Чакай малко.

Питър
Не сменяй темата!

Уолтър
Ти току-що го каза! Веществото на иридиева основа, което се е натрупало в кръвта му се е превърнало в нещо като приемник.

Питър
Приемник на какво?

Уолтър
На нов вид вълни. Някой друг, на когото малко завиждам, е усъвършенствал нашата „Тайна мрежа” и я използва за комуникация, а нашият Рой просто чува какво си говорят. ... Ще забележите, че въртеливото движение създава впечатлението за триизмерен тунел, но всъщност не е. Следващият кадър. Старо, но изпитано! Както ще видите сами, мозъкът ви първо вижда патица, след което заек, и отново патица. Все се връща към нея, макар че не е нито едното, нито другото, но ни показва, че мозъкът ни се нуждае от временна сетивна информация, от която да изгради завършен образ.
Питър
(прек.) Ясно. Благодаря. Разбрахме.

Оливия
Извинявам се, но аз не разбрах.

Питър
Аз също. Просто исках да млъкне.

Астрид
Ще светна лампите.

Уолтър
Подозирам, че някой е продължил изследванията ми. Но е избрал по-лесния път – да използва „Тайната мрежа” като секретен телекомуникационен канал.
Оливия
Твърдите, че Рой чува нечия телефонна мрежа?

Уолтър
Да, но не я чува. Мозъкът му се опитва да интерпретира сетивната информация. Както става с нашия мозък и патицата-заек. Нали ви казах? Винаги избираме патицата.
Оливия
Ако Рой наистина прихваща тази честота, има ли начин да чуем какво говорят? Дори да разберем кои са?
Уолтър
Да се конструира приемник на тяхната честота е възможно, но ще отнеме много време. Но също така е възможно да насочим вълните от визуалните центрове на мозъка му към слуховите.

Астрид
Искате да бръкнете в мозъка му?

Уолтър
Не и без негово разрешение. Съвсем лека мозъчна операция.

Питър
Лека мозъчна операция? Има ли такава?

Уолтър
Ще ми е нужно специално оборудване – магнитния невростимулатор, който лично построих през 83-та. Ще направя нужните настройки.

Питър
Добре, да се върнем назад във времето и да го вземем.

Уолтър
Няма нужда. Най-вероятно е там, където го оставих преди 17 години – в стената на старата ни къща в Кеймбридж. V
Питър
Спомени от миналото. … Какъв е планът сега? Чукаме на вратата и ги молим да съборим няколко стени?

Оливия
Най-вероятно.

Питър
Служебната ти карта май ще свърши по-добра работа. … Вътре е тъмно. 
Оливия
Ще звънна до службата да поискат разрешение от собственика. Какво правиш?

Питър
Нищо. Това не е престъпление. Едно време съм живял тук. V
Уолтър
Зениците реагират нормално. Приемаш ли някакви лекарства – със или без рецепта? Кажи ми истината – няма да те съдя. Ако не вземаш, мога да ти препоръчам някои.

Рой
Не, никакви.

Уолтър
Алергия към храна?

Рой
Не знам да имам такава.

Уолтър
Добре. Много добре. Проверихме всичко. Завързвай го и да започваме.
Рой
Господи! Ще ме връзвате ли?

Астрид
Няма за какво да се притесняваш.

Рой
Предполагам, че… изглеждам глупаво, твърдейки, че Бог ми говори и така нататък.

Астрид
А какво друго да си мислиш?

Рой
Че съм мръднал нещо. И това ми мина през главата.

Астрид
Сигурно е голямо облекчение да разбереш, че има рационално обяснение?

Рой
Не бих нарекъл ‘рационални’ тези неща. Наистина ли смятате, че мога да помогна да заловите убийците на пътниците в автобуса?
Астрид
Ти си ни най-голямата улика! Нали не те стяга? V
Питър
Живях тук като дете, но след като прибраха Уолтър, майка ми не можеше да плаща ипотеката и се преместихме в апартамент в Остин.

Оливия
Къде е тя сега?

Питър
Това е тема на друг разговор. Ти ми кажи как от толкова много професии, момиче като теб избра точно тази?

Оливия
Още на деветгодишна възраст исках да се занимавам точно с това.

Питър
Когато аз бях на девет, исках да бъда бронтозавър. Знаеш ли, казват, че психическите профили на ченгетата и престъпниците били идентични. Искала ли си да станеш престъпник?

Оливия
Те нямат застраховки.

Питър
Не е тук. Позната история.
Оливия
Какво?

Питър
Тук някога имаше завеса, а аз редовно се криех вътре. V
Уолтър
Трябва да си в будно състояние за процедурата, но все пак ще ти инжектирам нещо, за да се отпуснеш.

Рой
Д-р Бишъп, изглеждате ми много познат.

Уолтър
Доста хора ми го казват. В клиниката, в която живеех… Трябва му малко време. О, вие се завърнахте! Как е старата ни къща? Как е Руфъс?

Питър
Къщата си е на мястото, но Руфъс го приспахме преди почти 20 години.

Уолтър
Колко жалко.

Оливия
Намерихме го.

Уолтър
Връща ме назад в спомените.

Питър
За какво?

Уолтър
Време е за вътрешночерепна интервенция. Няма да има болка, само странно усещане.

Мъж 3
Кабинетът по история ли е?
Оливия
Ни най-малко.

Питър
Кой беше?

Оливия
Първокурсници. V
Уолтър
Искам да поддържаш този уред на 60 херца и 10 гауса, докато не ти кажа. Смятам, че има струпвания на метал във визуалните центрове на мозъка ти. Ще се опитам да ги преместя в онези центрове, които обработват звука. Ще ти покажем поредица от изображения. Искам да ми кажеш дали усещаш нещо, когато ги гледаш.

Рой
То било проста работа.

Уолтър
Първото изображение.

Рой
Това е кон.

Уолтър
Чудесно. Петдесет гауса. 
Рой
Господи! Какво беше това?

Уолтър
Нормален мускулен рефлекс на тялото. Напълно естествена реакция. Ще ти се доходи и по голяма нужда.

Питър
Страхотно.

Уолтър
Следващо изображение.

Рой
О, Господи! Много неприятно! И странно! Хъм…, имам вкус на.. пръст. Не, чакайте! На бензин!

Уолтър
Това са вкусовите възприятия. Близо сме. Следващото.

Рой
Не знам… Бряг…

Уолтър
И никакви усещания?

Рой
Нямам.

Уолтър
Нищо ли не усещаш?

Рой
Малко ме е страх!

Уолтър
Не разбирам. Трябваше да стане!

Питър
Уолтър, поеми глътка въздух. Всичко ще е наред.

Рой
Нунтиа адхук…

Уолтър
(прек.) Увеличи нивото на двеста гауса!

Рой
(прек.) … ита, модо еум колокутус сум.

Питър
(прек.) Недей! Спри, казах ти!

Рой
Куандо фиет…
Оливия
Какво каза?

Рой
Не знам. Чувам гласове. Уна хора локум статуисти.

Питър
Прилича на латински.

Астрид
Латински е. Той каза…, хъм, какво беше „хора” … Час! Нещо ще се случи след един час.

Питър
Откъде знаеш това?

Астрид
Завършила съм лингвистика. Но по латински не бях много добра.

Оливия
Добре. Продължавай.

Рой
Ад статионем…

Астрид
(прек.) „Статионем” е станция…

Рой
(прек.) Орстреелум… Чакайте! Аустралем…

Астрид
(прек.) „Аустралем” означава юг.

Рой
И след това…

Астрид
Ще става размяна. Хъм…, размяна на гара „Юг”. Някой има среща на гара „Юг” с цел размяна на нещо след час. Рой каза: „Добре, къде е той?” От началото, у нея… Бил е у нея. Бил е у нея от началото. Или може би…
Оливия
Носила го е през цялото време.

Астрид
И така може да се преведе.

Питър
Чакай! Къде отиваш?

Грант
Помолиха ме да идентифицирам тялото й. V
Оливия
По дланта на Евелина имаше голям разрез. Дейвидсън е извадил нещо оттам. Криела го е в ръката си. На път съм за гара „Юг”. Вероятно размяната ще стане в 5 часа.

Бройлс
Значи Дейвидсън работи за тези, които нападнаха автобуса. Ще информирам контраразузнаването. Изпращам нашия екип.
Оливия
Но само цивилни, за да не ни усетят.

Уолтър
Господи!

Рой
Какво има?

Уолтър
При подходяща демодулация ще можеш да ловиш безплатна сателитна телевизия.

Питър
Купонът свърши. Астрид, да го развържем. V
Грант
Аз съм на гарата.

Рой
Къде е вашият човек?

Астрид
Моля?

Рой
Чувам нещо, което е на английски. „Ние те виждаме.”

Мъж 4
Пред гара „Юг”. Проверяваме дали не ви следят.

Рой
„След малко ще ви кажем.”

Оливия
Да, слушам.

Питър
Рой пак чува нещо. На гара „Юг” ли си?

Оливия
Да, защо?

Питър
И те са там.

Оливия
Нещо друго разбра ли?

Питър
Проверяват дали не следят Дейвидсън. Само толкоз засега.

Оливия
Добре. Благодаря. V V
Рой
Може ли нещо за пиене?

Питър
Да, ще ти донеса чаша вода.

Грант
Слушам.

Мъж 4
При нас е чисто. Влезте в гарата.

Питър
Заповядай.

Рой
„…и идете на изхода към площада.”

Питър
Записа ли?

Грант
Как ще разпозная човека ви?

Рой
Той ще ви познае. V
Оливия
Да.

Питър
Започнаха. Той тръгна за изхода към площада.

Оливия
Разбрано.

Чарли
Франсис.

Оливия
Открихме го. Той е в южния край на перона. V Обърни се с високо вдигнати ръце! Бързо!

Чарли
Какво стана?

Оливия
Убиха го! Не диша!
Чарли
Бързо линейка!

Оливия
Куфарчето! Няма го! Измъква се!
Чарли
Остани при него! V ФБР!

Оливия
Сложи куфарчето на земята!

Чарли
Хвърли пистолета!

Оливия
Ръцете високо, че да ги виждам! V V
Бройлс
Толкова тичане за нищо.

Оливия
Знае ли се какво е?

Бройлс
Още не. Но се надявам приятелите ни от НАСА да знаят.

Оливия
Днес загинаха невинни хора, рискувахме живота на друг и всичко това заради нещо, което не знаем какво е?

Бройлс
Ти усмихваш ли се изобщо? … Идентифицирахме убиеца. Матю Зиглър. При проверката се установи, че е участвал в други два случая, свързани със „Схемата”. Сега му правим щателна проверка. Успяхме, Дънам. Вече не само знаем, че те съществуват, но и знаем, че си комуникират… и как го правят. Ти свърши чудесна работа за един ден, което ме подсеща нещо.

Оливия
Какво е то?

Бройлс
Сред рисунките в жилището на Рой има три, които не бяхме видели.

Оливия
Случаи от „Схемата”.

Бройлс
Така изглежда. Погледни сама, ако искаш. Кажи ми, ако видиш нещо.
Оливия
Добре.

Бройлс
До утре. V
Рой
Да, много… много бързо стана.

Оливия
Как се чувстваш?

Рой
Малко ме боли главата, но… д-р Бишъп ми даде нещо за болката…

Уолтър
Викодин. Нищо друго, честна дума!

Оливия
Значи гласовете изчезнаха?

Рой
Да.

Питър
Предполагам, че когато отидохте с целия екип на гарата, те са разбрали, че „Тайната мрежа” е разкрита и са спрели комуникацията по нея.

Оливия
Все пак, ако чуеш още нещо, ми се обади непременно.

Рой
Добре. Хубаво беше наистина, че можах да помогна. Благодаря ви.

Уолтър
Няма защо.

Астрид
Само трябва да подпишеш няколко формуляра и ще те откарам вкъщи.

Рой
Добре.

Питър
Дънам? Нещо да желаеш?

Оливия
Да слушам Бах.

Питър
Бах? Не, много е старомодно. Сега ти трябва малко джаз.
Оливия
Ще слушам каквото изсвириш. V
Бройлс
Сигурно разбираш защо не искам да използвам обичайните канали.
Нина
Доколкото те познавам, има и друга причина да си тук. Заради интереса ни към агент Дънам ли?

Бройлс
Не е ли твърде рано да я искаш. Тя има само три случая зад гърба си.

Нина
Нямаше да се издигна толкова, ако нямах способността да откривам вродените таланти.

Бройлс
Аз също.

Нина
Смяташ се за неин покровител, нали?
Бройлс
Това ми е работата – за защитавам агентите си.

Нина
Правя го за нейно добро.

Бройлс
Знам, че е така. V
Нина
Намерихме още един.

Учен
Сега ще го разгледам. … Кристалната структура е непокътната. Няма видими трептения. Може би точно това ни е нужно, за да го разкодираме.

Нина
Като стана дума за това, разбрах, че напредвате.

Учен
Убедете се сама. Най-после стабилизирахме връзката. През последните 72 часа черпим информация от диска.

Нина
Обадете ми се, когато сте готови.

